《送汪象先伯仲还新安二首 其二》
明代·胡应麟

烨烨名家后，翩翩上国来。玄经司马业，文赋士龙才。

玉閟丰干社，金残碣石台。喧传茂陵诏，汉使下蓬莱。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。